Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 4 Pv 673/11/1105	Bratislava V, 6.6.2013
EEČ : 2-12-157-2013

U Z N E S E N I E

Trestná vec:	obvinený XXXXX 
Trestný čin:	úverový podvod podľa § 250a odsek 1 Trestného zákona číslo 140/1961 Zbierky zákonov v znení zákona číslo 403/2004 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
v doposiaľ nezistenom čase uzatvoril podvodným spôsobom úverovú zmluvu s ČSOB Stavebnou sporiteľňou, a. s.,  XXXXX v úmysle získať neoprávnený stavebný úver so zvýhodnenou úrokovou sadzbou, pričom po predchádzajúcej dohode vystavila osoba XXXXX ako živnostník, za fiktívnu spoločnosť RONY REAL a použil IČO: 17457424, ktoré je pridelené živnosti patriacej XXXXX pod názvom V.I.P.Agency, dňa 24.7.2003 fiktívnu faktúru č. 12/03 na kompletnú rekonštrukciu bytovej jednotky v sume vo výške 201 500,-Sk, ako aj fiktívny príjmový pokladničný doklad o úhrade uvedenej sumy, na základe ktorých XXXXX získal od ČSOB Stavebnej sporiteľne, a. s., majetkový prospech vo výške 40 500,-Sk(1344,35-eur), týmto konaním  spôsobil spol. EOS KSI Slovensko, s. r. o., z titulu postúpenia pohľadávky škodu vo výške 1344,35-eur(40 500,-Sk),

lebo je trestné stíhanie neprípustné podľa § 9 odsek 1 písmeno d

Odôvodnenie:
Dňa 23.8.2004 bolo vyšetrovateľom OR PZ ÚJKP XXXXX V začaté trestné stíhanie vo veci trestného činu úverového podvodu podľa § 250a ods. 1 , ods. 4 Trestného zákona a dňa 7.7.2004 bolo vznesené obvinenie XXXXX, nar. XXXXX v Nových Zámkoch, trv. bytom XXXXX 65, XXXXX pre trestný čin úverového podvodu formou spolupáchateľstva podľa § 9 ods. 2 k § 250a ods. 1, ods. 3 Trestného zákona č. 140/1961 Zb., účinného do 31.12.2005, na tom skutkovom základe, ako je uvedené v skutkovej vete predmetného uznesenia, dňa 12.1.2007 bol obvinený upovedomený o tom, že skutok, ktorý sa mu kladie za vinu, sa bude posudzovať ako trestný čin úverového podvodu formou spolupáchateľstva podľa § 9 ods. 2 k § 250a ods. 1 Tr. zákona č. 140/1961 Zb., účinného do 31.12.2005. 

Vyšetrovateľ dňa 27.5.2013 predložil spis prokurátorovi s návrhom na postup podľa § 215 ods. 1 písm. d/ s poukazom na § 9 ods. 1 písm. d/ Tr. poriadku. 

Preskúmaním vyšetrovacieho spisu som zistil, že návrh vyšetrovateľa na zastavenie trestného stíhania je dôvodný.

Podľa §215 ods. 1 písm. d, §9 ods. 1 písm. d/ Tr. poriadku prokurátor zastaví trestné stíhanie, ak je trestné stíhanie neprípustné podľa § 9(proti tomu, kto zomrel alebo bol vyhlásený za mŕtveho).

Podľa § 250a ods. 1 Tr. zákona č. 140/1961 Zb., účinného do 31.12.2005, kto vyláka od iného úver alebo záruku na úver tým, že ho uvedie do omylu v otázke splnenia podmienok na poskytnutie úveru alebo na splácanie úveru, a tak mu spôsobí škodu nie nepatrnú alebo získa pre seba prospech nie nepatrný, potresce sa odňatím slobody až na tri roky alebo zákazom činnosti, alebo peňažným trestom.

Obvinený XXXXX si v priebehu vyšetrovania sťažnosť proti uzneseniu o vznesení obvinenia v zákonnej lehote nepodal, právneho zástupcu si nezvolil. Ako obvinený bol  k veci vypočutý dňa 12.1.2007, kedy využil ustanovenia § 121 Tr. poriadku a odmietol k veci vypovedať.

Zo žiadosti obvineného o vrátenie faktúry vystavenej spol. RONY-REAL adresovanej ČSOB stavebnej sporiteľni vyplýva, že uvedená firma začala realizovať práce na prestavbe bytu, nakoľko však došlo k prekročeniu finančného rozpočtu, obvinený práce so spol. RONY-REAL  ukončil a našiel inú firmu, ktorá mu rekonštrukciu dokončila.
 
	Poškodená spol. ČSOB Stavebná sporiteľňa, a. s.,  v roku 2007 odpredala úverovú pohľadávku tohto klienta spol. EOS KSI, s. r. ,  pričom exekučné konanie voči obvinenému bolo vedené na exekútorskom úrade XXXXX pod č. Ex-526/06. Na základe žiadosti vyšetrovateľa o priebehu exekučného konania  XXXXX uviedol, že XXXXX dňa 1.6.2008 zomrel a dedičské konanie bolo zastavené pre nemajetnosť a zároveň  podal podnet na zastavenie exekúcie na OS v Nových Zámkoch.  
 
	Zo správy matričného úradu mesta XXXXX, zväzok XXXXX strany XXXXX, por. č. XXXXX Knihy úmrtí vyplýva, že obv. XXXXX, nar. XXXXX v Nových Zámkoch zomrel dňa 1.6.2008 v Nových Zámkoch.  

	Vzhľadom na uvedené skutkové a právne skutočnosti som rozhodol tak ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Dana
prokurátor